  Майя Бывальцева Удмуртиысь егитъёслэн парламентсы аптекаосты басьясьёслы эмчиен пусъем эмъюмлэсь дунтэмгес аналогез сярысь ивортодэт сётытыны ӵектэ. Кызьы вераз иворъёсъя «Удмуртия» агентстволы аодӥгез егит парламентарий Роман Никандров, кичӧлтонын вераськон мынэ патенттэм калыккуспо ним улын эмъюмъёсын вузкарон амалэз радъян сярысь. «Со списокез яке эмъюмлэн упаковкаез вылэ печатланы, яке со спиокез аптекаын, басяськисьёслы адӟиськымон азе интыяно», — вераз Роман Никандров. Ӵектоэз тазалыкез утёнъя, демографи, мерлык политикая ӧриын улосвылысь тазалыкез утёнъя министерствоысь ӧнерчиосын ӵош эскеризы. Кун Кенешысь депутатъёс со кичӧлтонэз палэнтӥзы ик. «Сыӵе амал тазалыкез утёнъя министерстволэн ыстэм муртъёсызлы ӧз кельшы, соослэн верамзыя, препаратъёсын список укыр бадӟым, соин ик со уз тэры»,- вераз Роман Никандров. Солэн кылъёсызъя, матысь дыре ӵектэм кичӧлтон бордын ужалозы на, угось та ужпум лэчытсэ уг ышты. Тодэ вайытом, Удмуртиын егитъёслэн элькун парламентсы бордын коррупциен нюръяськонъя мер огазеяськон кылдытыны луонлыкез эскерозы. Тегъёс: Мерлык Ижкар егитъёс Удмуртия КунКенеш  